als_Latn dik_Latn sag_Latn
Temat Kryesore
- Nevrus Shaqiri kërkon ndihmë nga shteti për të strehuar tre fëmijët e mbetur jetimë pasi familja nuk ka mundesi që t’i rrisë ata
Motrat dhe vëllezërit e Ëngjëllushe Shaqirit bisedojnë me njëri-tjetrin për të mbledhur paratë me qëllim që të kryejnë ceremoninë mortore të saj. Jo vetëm 65-vjeçarja, e cila rropatej për të siguruar bukën e gojës për vajzën dhe tre fëmijët e saj, por edhe motrat dhe vëllezërit e gruas ndodhen në gjendje të rëndë ekonomike. Dhimbja për vdekjen tragjike të motrës dhe mbesës është e madhe, por familjarët e saj po vajtojnë edhe fatin e tre fëmijëve të mitur.
“I vdekuri nuk lihet mbi varr. Do t’i gjejmë disa para që të kryejmë ceremoninë mortore të motrës sonë, por halli ynë tashmë janë fëmijët e mbesës. Ata janë të traumatizuar pasi kanë parë të gjithë ngjarjen dhe janë të vegjël. Nuk e dimë sesi do shkojë jeta e tyre tani. Ne nuk kemi mundësi t’i mbajmë, i lutemi shtetit që t’i marrë në jetimore. Janë tre fëmijë të pafajshëm që babai i la jetimë”, tregon për “Shekulli”-n, Nevruz Shaqiri, vëllai i viktimës. 75-vjeçari u shpreh se ceremonia mortore e mbesës do të zhvillohet nga babai i saj.
Mësohet se prindërit e Izaurës janë divorcuar prej shumë vitesh. Megjithëse në gjendje të mjeruar pas largimit nga Greqia, 29-vjeçarja gjeti strehim tek nëna e saj, por pas vrasjes së të dyjave, babai mbërriti në morg ku ndodhej trupi i së bijës dhe kërkoi tërheqjen e saj. “Do të paguaj vetë për funeralin e vajzës time. Trupin e saj do ta tërheq unë nga morgu për t’i kryer ceremoninë mortore”, iu drejtua babai i Izaurës, familjarëve të ish-gruas së tij duke kërkuar kështu që ceremonitë mortore për nënë e bijë të mos kryhen bashkë.
Fillimisht vëllezërit e Ëngjëllushes nuk pranuan duke i thënë se ishte nëna ajo që kujdesej për Izaurën, por më pas për shkak të gjendjes së rënduar ekonomike në të cilën ndodhen, u bindën që trupin e mbesës ta tërhiqte babai i saj. Ndërkohë që Nevruz Shaqiri tregoi se para tre ditësh e motra e kishte njoftuar se dhëndri kishte dalë nga burgu dhe ishte kthyer në Shqipëri.
“Ëngjëllushja më thirri në shtëpinë e saj dhe më tregoi se kishte ardhur Emiljano për të kërkuar ribashkimin me Izaurën. I thashë mbesës që ta shihte me qetësi propozimin e tij dhe nëse ai kishte ndryshuar, pse jo, mund të ribashkohej për hatër të fëmijëve. Mbesa nuk kishte dëshirë pasi ai e dhunonte, megjithatë unë i thashë që vepronte me maturi. Me sa dimë, Izaura ka kërkuar qetësisht largimin e Emiljanos pasi do të niste procedurat e divorcit. Dhëndri ishte larguar qetësisht nga shtëpia, por siç ndodhen gjërat, ka ardhur në mëngjes herët dhe i ka vrarë”, tregoi më tej 75-vjeçari Shaqiri, i cili shtoi se ishte shoqëruar në polici pas ngjarjes për tu marrë në pyetje.
“Unë isha në gjumë kur gruaja ime më thirri e alarmuar se ishte vrarë Ëngjëllushja dhe Izaura. Shtëpia ime është vetëm pak metra larg nga shtëpia e motrës sime, dhe pas ngjarjes ishte mbledhur e gjithë lagjja. Nuk mund ta besoja, duke i thënë gruas se ndoshta janë zënë por ajo më tha se motra dhe mbesa kanë vdekur. Më pas mora vesh se kishte vrarë veten edhe dhëndri. Shtëpia e motrës ishte mbushur me polic. Ata më morën në pyetje dhe unë iu tregova bisedat që pata me Ëngjëllushen për kthimin e Emiljanos nga Greqia”, u shpreh Nevruzi.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn